**Deddf RheolEIDDIO ac ArolYGU gofal Cymdeithasol (CYMru) 2016**

**Am beth mae’n sôn?**

Mae Deddf Rheoleiddio ac Arolygu Gofal Cymdeithasol (Cymru) 2016 yn darparu fframwaith diwygiedig llyfn ar gyfer rheoleiddio ac arolygu gwasanaethau gofal cymdeithasol yng Nghymru. Mae’n ymgorffori amcanion Deddf Gwasanaethau Cymdeithasol a Llesiant (Cymru) 2014 a Deddf Llesiant Cenedlaethau’r Dyfodol (Cymru) 2015.

Mae’r Ddeddf yn cael ei chyflwyno i wella **ansawdd gofal a chymorth** yng Nghymru. Bydd yn gwneud hyn drwy atgyfnerthu diogelu, cynyddu atebolrwydd a rhoi llais
cryfach i bobl sy’n defnyddio gwasanaethau gofal a chymorth.

**Ar bwy fydd hon yn effeithio?**

Awdurdodau lleol, darparwyr gofal, rheolwyr, staff a phobl sy’n defnyddio’r **gwasanaethau rheoledig** canlynol: cartrefi gofal, llety diogel, canolfannau preswyl i deuluoedd, mabwysiadu a maethu, lleoliadau ar gyfer oedolion, eiriolaeth a chymorth yn y cartref.

**Beth fydd yn wahanol?**

Mae’r Ddeddf yn nodi symud o system reoleiddio sy’n ffocysu ar gydymffurfio ag isafswm safonau at system ac hinsawdd sy’n ystyried, yn hytrach, yr effaith y mae gwasanaethau gofal a chymorth yn eu cael ar fywydau a **llesiant** pobl.

Mae’r Ddeddf yn cyflwyno **Gofal Cymdeithasol Cymru**, corff rheoli
ac **asiant ar gyfer newid** wrth wraidd y sector. Caiff ei ffurfio drwy
uno Cyngor Gofal Cymru ac Asiantaeth Gwella’r Gwasanaethau Cymdeithasol (SSIA). Bydd gan y corff cenedlaethol hwn gyfrifoldebau ehangach dros wella ansawdd gwasanaethau gofal cymdeithasol.

**Gofal Cymdeithasol Cymru**

Mae’r Ddeddf yn cydnabod natur eang y sector. **Rhaid** bod holl staff gofal a chymorth – megis gweithwyr cartrefi gofal i oedolion a gweithwyr gofal yn y cartref – ar gofrestr gweithlu Gofal Cymdeithasol Cymru, yn ogystal â’r grwpiau cyfredol o staff cofrestredig: gweithwyr cymdeithasol, myfyrwyr gwaith cymdeithasol, rheolwyr a gweithwyr gofal plant preswyl.

**Rheoleiddio'r Gweithlu**

Bydd Gofal Cymdeithasol Cymru hefyd yn rheoli **hyfforddiant gweithwyr gofal a chymorth** er mwyn sicrhau bod holl sector y gweithlu yn cyrraedd safon cymeradwy.

Bydd cofrestru gwasanaeth gan AGGCC yn symud **o fodel yn seiliedig ar y sefydliad i fod yn un yn seiliedig ar y darparwr**. Bydd angen i bob darparwr gwasanaeth gofrestru unwaith ar gyfer pob un o’i wasanaethau, a thrwy hynny ei gwneud hi’n fwy hyblyg i ddarparwyr gofrestru gwasanaethau ac ehangu neu amrywio eu gweithrediadau drwy broses lai llafurus. Mae hefyd yn caniatáu i AGGCC bwyso am welliant ar draws un sefyllfa gofal neu ar draws holl ystod gwasanaethau’r darparwr.

**Rheoleiddio'r Gwasanaeth**

Bydd gofyn i bob darparwr gwasanaeth ddynodi perchennog, partner neu aelod o'r bwrdd i fod yn **‘unigolyn cyfrifol’** fel rhan o’u cofrestriad a thrwy hynny’n sicrhau cadwyn glir o atebolrwydd a chyfathrebu o 'ystafell y bwrdd' i weithwyr y rheng flaen.

Bydd darparwyr gwasanaeth yn fwy atebol am eu safonau eu hunain ac yn gwella ansawdd yn barhaus. Bydd daparwyr yn paratoi **adroddiadau blynyddol** yn amlinellu eu perfformiad a bydd hwnnw ar gael i’r cyhoedd. Bydd arolwg o ddarparwyr yn ffocysu ar **ddeilliannau**, gan gynnwys asesiad o ba mor dda y mae gwasanaethau yn diwallu **deilliannau llesiant** y bobl sy’n defnyddio’r gwasanaethau hynny. Bydd gan AGGCC bwerau mwy grymus i weithredu os bydd ansawdd y gwasanaethau yn wael. Bydd y newidiadau hyn yn creu mwy o dryloywder, yn cynyddu dealltwriaeth o ble a sut mae gwasanaethau’n gweithio ac yn ei gwneud hi’n haws i ddinasyddion wneud dewisiadau deallus am eu gofal a’u cymorth.

Bydd arolygon AGGCC o swyddogaethau gwasanaethau cymdeithasol awdurdodau lleol yn ffocysu ar **ddeilliannau yn** cynnwys asesiad o ba mor dda y mae gwasanaethau yn diwallu **deilliannau llesiant** y bobl sy’n defnyddio’r gwasanaethau hynny. Bydd gan Gyfarwyddwyr Gwasanaethau Cymdeithasol ddull safonedig o fynd ati i lunio **adroddiadau blynyddol** a bydd hyn yn ei gwneud hi’n haws i bobl gymharu ar draws awdurdodau lleol.

**Gwasanaethau Cymdeithasol Awdurdodau**

**Lleol**

Er mwyn canfod problemau yn gynharach, bydd awdurdodau lleol yn cyhoeddi **adroddiadau ar sefydlogrwydd y farchnad**, sy’n ystyried asesiad o’r boblogaeth leol. Bydd y rhain yn bwydo i mewn i adroddiad ar sefydlogrwydd y farchnad yn genedlaethol a fydd o help i’r rheolydd gael gwell **goruchwyliaeth o'r farchnad** o ddarparwyr pwysig. Mae hyn yn atgyfnerthu gwaith gwerthfawr nifer fawr o bobl ar ddatganiadau am sefyllfa’r farchnad (MPS) a bydd o gymorth i bawb yn y sector allu ymateb i newidiadau yn y farchnad.

**Sefydlogrwydd y Farchnad**

**Pryd bydd yn digwydd?**

|  |  |  |  |  |
| --- | --- | --- | --- | --- |
| **Ebrill 2017**Rheoliadau ar gyfer y gweithlu yn dod i rymCreu Gofal Cymdeithasol Cymru | **Ebrill 2018**Cofrestr y gweithlu ar agor i weithwyr gofal yn y cartref  | **Ebrill 2018 –** **Ebrill 2019**Darparwyr yn cofrestru gwasanaethau o dan y Ddeddf newydd mewn proses gyfnodol o ail-gofrestru | **Ebrill 2019**System newydd o reoleiddio ac arolygu gwasanaeth ar waith yn llawn | **Ebrill 2020**Cofrestr y gweithlu ar agor ar gyfer gweithwyr cartrefi gofal i oedolion  |

Ni fydd hyn yn effeithio ar gofrestru gwasanaeth tan Ebrill 2018 a bydd y broses o
ail-gofrestru yn digwydd yn gyfnodol a bydd ar waith yn llawn erbyn Ebrill 2019. Mae’r rheoliadau cyfredol a’r Safonau Gofynnol Cenedlaethol yn parhau mewn grym tan hynny. Mae AGGCC yn profi fframwaith arolygu newydd ar gyfer awdurdodau lleol sy’n cyd-fynd â deilliannau Deddf Gwasanaethau Cymdeithasol a Llesiant (Cymru) 2014, yn ystod 2016-17. Bydd yr hyn a ddysgir o’r cyfnod prawf hwn yn sail i ddatblygu gofynion newydd arolygu awdurdodau lleol sy’n dod i rym fis Ebrill 2018.

Bydd y gofynion manwl hyn yn cael eu gosod allan mewn rheoliadau sy’n cael eu datblygu gan Lywodraeth Cymru ac ymgynghorir arnyn nhw mewn dau gyfnod yn ystod Mehefin a Medi 2016, a rhwng gwanwyn a haf 2017.